Mar Arxentino

O **mar arxentino** é un sector do océano Atlántico que cobre a plataforma continental adxacente ás costas da República Arxentina. Definido como unha rexión ecolóxica, o mar arxentino é un mar epicontinental, e comprende a zona desde a boca do estuario do Río da Prata polo norte (paralelo 35º Sur) ata a illa dos Estados polo sur, e desde a costa arxentina ata a isobata dos 200 metros de profundidade, que inclúe ás illas Malvinas. Definido como un límite político, coincide coa zona económica exclusiva definida pola Arxentina na súa porción continental e as illas Malvinas, incluíndo parte do banco Namuncurá ou Burdwood (aproximadamente 56º 30' Sur). É dicir ata as 350 millas náuticas (370´4&nbsp;km) da liña de base costeira. O seu ancho varía entre 210 quilómetros fronte ao Mar da Prata e 850 na latitude das Illas Malvinas. A liña costeira prolóngase por 4.725&nbsp;km. Ao leste do Mar Arxentino esténdese a aínda máis extensa e moito máis profunda conca Arxentina.

## Mar arxentino 
O nome *mar arxentino* refírese a unha porción do mar da Arxentina, sendo este último o conxunto do espazo marítimo arxentino.	

O explorador romanés Julio Popper foi o primeiro en empregar o nome "Mar Arxentino", cando en 1891 publicou un mapa denominado "Terra do fogo segundo as exploracións efectuadas polo enxeñeiro Julio Popper (1886 -1891)". Popper denominou *mar arxentino* a:

O nome estendeuse pouco despois ata abarcar todas as costas continentais arxentinas. A área mencionada por Popper, que era a área na zona sur de Terra do fogo, recibiu o nome de mar da Zona Austral como consecuencia da aprobación do Tratado de paz e amizade entre a Arxentina e Chile de 1984, pero segue sendo frecuentemente incluído como parte do Mar Arxentino.

A Organización Hidrográfica Internacional non incluíu o Mar da Arxentina dentro da súa publicación "Límites de océanos e mares" de 1953, e a súa existencia como tal é rexeitada polo Reino Unido, país que mantén un litixio coa Arxentina pola soberanía das Illas Malvinas. Fóra da Arxentina, nos países onde predominan a cartografía marítima con nomes en inglés, o nome Mar Arxentino é pouco usado e a rexión é referida simplemente, descoñecendo os límites físicos concretos que posúe o Mar Arxentino, como unha parte máis do océano Atlántico na súa sección sur.

En 2009, durante o goberno de Cristina Fernández de Kirchner, a Chancelería arxentina presentou ás Nacións Unidas unha petición de expansión da plataforma continental, que abarca unha área de 1.782.500 quilómetros cadrados, equivalente a máis da metade do territorio emerxido, aplicando as regras establecidas na Convención das Nacións Unidas sobre o Dereito do Mar (CONVEMAR). A área reclamada tamén corresponde coa zona na que se atopan as Illas Malvinas e outras illas do Atlántico Sur sobre as que a Arxentina mantén unha disputa de soberanía con Gran Bretaña. En marzo de 2016 as Nacións Unidas aprobaron a petición arxentina por unanimidade, pasando dos 990.000 quilómetros cadrados a 1.782.500 quilómetros cadrados de mar arxentino.

## Biodiversidade 
O mar arxentino é un dos mares máis templados do mundo. Recibe o frío da corrente das Malvinas desde o sur, que provén da Antártida e a cálida corrente do Brasil desde o norte.

O mar arxentino ten plancto, algas, crustáceos, sardiñas e anchoas. que alimentan a fauna máis avanzada como pingüíns, cormoráns, quenllas, baleas, golfiños, marsopas, focas, leóns mariños e elefantes mariños.

## Notas
## Véxase tamén
### Bibliografía
### Outros artigos
### Ligazóns externas